text: F-35 kampfly kræver ikke længere ekspropriationer i Skrydstrup
  08 juni 2018 kl. 04.52
  Ingen borgere omkring flyvestation Skrydstrup skal have eksproprieret deres hjem på grund af støj fra de kommende F-35 kamply. Det var budskabet på et borgermøde torsdag aften.
  Sidste år forlød det ellers, at mindst ti boliger skulle eksproprieres, og et ukendt antal ejendomme risikerede ekspropriation.
  Men nu bliver der højest tale om frivillige salg til forsvarsministeriet, og en del naboer kan forvente kompensation og tilskud til støjsikring af deres boliger.
  Per Pugholm Olsen, koncernstyringsdirektør, Forsvaret: "Vi er blevet klogere. Vi tvinger ikke nogen af jer fra hus og hjem."
  - Vi er blevet klogere. Vi tvinger ikke nogen af jer fra hus og hjem, sagde Forsvarets koncernstyringsdirektør Per Pugholm Olsen på mødet i Vojens-hallerne.
  Den udmelding vakte glæde blandt de berørte og mange fremmødte - blandt dem også Agnes Rosenlund
  næstformand for Flyvestation Skrydstrups Naboer.
  - Det lyder rigtigt positivt, at vi selv får lov til at vurdere, om vi kan fortsætte vores hverdag i nabolaget til flyvestationen, siger  Agnes Rosenlund til TV SYD.
  
  